पाएं अपने शहर की ताज़ा ख़बरें और फ्री ई-पेपरडाउनलोड करें
स्थानीय रेडक्रॉस कार्यालय में कंट्रोल रूम बनाया गया है। जहां कोई भी जरूरतमंद व्यक्ति संपर्क करके सहायता ले सकता है। इसके साथ-साथ सोसाइटी व सामाजिक संस्था बजरंग दल के सहयोग से प्लाज्मा मुहैया करवाने की व्यवस्था की गई है। यह जानकारी डीसी सुजान सिंह ने दी।
उन्होंने बताया कि जिला रेडक्रॉस सोसाइटी के प्रवक्ता बीरबल दलाल एवं बजरंग दल संस्था के सहयोग से प्लाज्मा मुहैया करवाया जा रहा है। अभी तक 10 लोगों ने प्लाज्मा डोनेट किया। ताकि जो लोग ज्यादा गंभीर बीमार है, उनकी जान को बचाया जा सके। प्लाज्मा तभी लगाया जाता है जब कोविड अस्पताल से डाॅक्टर की डिमांड आती है।
उन्होंने ऐसे सभी व्यक्तियों से आह्वान किया है कि जो संक्रमित होकर ठीक हो चुके हैं। उन्होंने सभी सामाजिक संस्थाओं एवं युवाओं से अनुरोध किया है कि 3 माह से पहले कोरोना से ठीक हुआ व्यक्ति प्लाज्मा डोनेट कर सकता है, वह व्यक्ति प्लाज्मा डोनेट करें, जिससे अधिक से अधिक लोगों की जान को बचाया जा सके।
खाने, ठहरने व मास्क की जरूरत तो इन नंबर पर करें संपर्क| रेडक्रॉस सोसाइटी के सचिव रामजी लाल ने बताया कि सोसाइटी के कार्यालय में कंट्रोल रूम स्थापित किया गया। जिसमें शहर के किसी व्यक्ति को किसी भी प्रकार की जरूरत जैसे कोई मास्क, सेनिटाइजर, खाने के लिए या रहने और ठहरने के लिए कोई समस्या है तो आमजन कंट्रोल रूम से अपनी समस्या का समाधान करवाने हेतू 01746-231397, रेडक्रॉस सचिव राम जी लाल-94165-52137, डाॅ. बीरबल दलाल-94163-66505, रामपाल शर्मा-97284-90109, रवि कुमार-86830-71418 पर संपर्क कर सकता है।
मूवमेंट पास के लिए सरल पोर्टल पर ऐसे करें आवेदन
लॉकडाउन में कोई भी व्यक्ति अपने घर से बाहर न निकलें, इसकी बार-बार प्रशासन द्वारा अपील की जा रही है। यदि आपातकालीन कार्य हेतू कहीं बाहर आना-जाना पड़े तो आपातकालीन मूवमेंट पास के लिए डब्ल्यूडब्ल्यू डब्ल्यू डॉट सरल हरियाणा डॉट जीओवी डॉटईन पोर्टल पर ऑनलाइन आवेदन करें। मूवमेंट पास स्वीकृति के उपरांत आपके मोबाइल व ई-मेल पर आ जाएगा। किसी भी व्यक्ति को किसी भी कार्यालय में जाने की आवश्यकता नहीं है।
ऑक्सीजन सिलेंडर की व्यवस्था को बनाई कमेटी
डीसी ने बताया कि जिला में ऑक्सीजन का कोटा 2 एमटी है। इसकी समयबद्ध रिफीलिंग और वितरण हेतू कमेटी का गठन किया गया। कमेटी में आरटीए चेयरमैन हैं। इसके साथ-साथ डीएसपी हेडक्वार्टर, नायब तहसीलदार पूंडरी, ड्रग कंट्रोल ऑफिसर तथा डॉ. गौरव पुनिया को सदस्य बनाया गया है। यह कमेटी ऑक्सीजन सिलेंडर को समयबद्ध भरवाना सुनिश्चित करेगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn